Нулявы кілямэтар Беларусі

Нулявы́ кілямэ́тар Белару́сі — культавы знак, пазначэньне нулявога кілямэтру дарог Рэспублікі Беларусь. Гісторыя Устаноўлены ў 1998 годзе на Кастрычніцкай плошчы Менску. Да гэтага нулявы кілямэтар адлічваўся ад Галоўпаштамту. Устаноўлены новы знак апынуўся роўна на 1 км у бок ад Галоўпаштамту. Апісаньне Помнік выраблены з граніту ў форме піраміды, сымбалізуе вечнасьць і трываласьць. Вычасаны ў Партугаліі. Апраўляюць знак бронзавыя картушы, на якіх разьмешчаныя: мапа дарог, лацінскае выслоўе, вершы Я. Коласа. На бронзавай адмостцы «нулявога кілямэтру» указаны адлегласьці ад Менску да сталіц суседніх зь Беларусьсю дзяржаваў, абласных і раённых цэнтраў Беларусі. На паўднёва-ўсходнім баку піраміды на мэдальёне надпіс: «Пачатак дарог Беларусі» Да Кіева — 573 км. Да Гомеля — 315 км. Да Масквы — 700 км. Да Магілёва — 199 км.. Аўтары знаку: архітэктар А. Сардараў, скульптар А. Фінскі, мастак па мэталу У. Завядзееў. Крыніцы Вонкавыя спасылкі Сайт «Мінск стары-новы» Беларусь — Цэнтр Еўропы. Нулявы кіламетр Беларусі